अवैध रूप से शराब के साथ गांजा बेचने के मामले में थाने का घेराव
बसंतपुर वार्ड नं 43 शिकारीपारा और सामुदायिक भवन फिरंतीन मंदिर के आसपास खुलेआम अवैध रूप से शराब और गांजा बेचा जा रहा है। इसके बावजूद पुलिस प्रशासन के द्वारा कोई कार्रवाई नहीं किया जा रहा हैँ।
गुरुवार को इस मामले को लेकर वार्डवासियों ने कैंप कार्यालय में सीएम के नाम ज्ञापन सौपा। इसके अलावा इन असमाजिक तत्वों पर कार्रवाई के लिए कलेक्टर मुकेश बंसल ओर बसंतपुर थाना प्रभारी के पास भी शिकायत किया गया। ज्ञापन सौंपने पहुंचे वार्डवासियों ने बताया कि शिकारीपारा और सामुदायिक भवन में खुलेआम शराब बेची जा रही हैं। इसके बावजूद संबंधित थाना प्रभारी के द्वारा कोई कार्रवाई नहीं किया जा रहा हैं। इतना हीं नहीं मोहल्ले में शराब को लेकर नाबालिग बच्चे की हत्या भी कर दी गई हैं। अब स्थिति यह हो गई है कि शाम होते ही यहां से गुजरने वाली लड़कियों और महिलाओं को पर कमेंट्स पास किया जाता है। इस दौरान उमा बाई यादव, रजनी यादव, करूणा यादव, भागवती यादव, सुनीला पिस्दे, कौशिल्या यादव, पुर्णिमा साहू, मनीषा यादव, लक्ष्मी यादव, मैना यादव, सीमा साहू, सुलोचना, संध्या, किरण यादव व राधा बाई मौजूद थी।
राजनांदगांव. बसंतपुर वार्ड की महिलाओं ने थाने पहुंचकर इस मामले में कार्रवाई की मांग की।
hin_Deva hin_Deva hin_Deva hin_Deva